RÅDETS BESLUTNING af 29. november 1995 om ligestilling af markinspektioner af afgrøder til formering af udsæd i tredjelande og om ligestilling af frø produceret i tredjelande (95/514/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 66/400/EØF af 14. juni 1966 om handel med bederoefrø (1), særlig artikel 16, stk. 1,

under henvisning til Rådets direktiv 66/401/EØF af 14. juni 1966 om handel med frø af foderplanter (2), særlig artikel 16, stk. 1,

under henvisning til Rådets direktiv 66/402/EØF af 14. juni 1966 om handel med sædekorn (3), særlig artikel 16, stk. 1,

under henvisning til Rådets direktiv 69/208/EØF af 30. juni 1969 om handel med frø af olie- og spindplanter (4), særlig artikel 15, stk. 1,

under henvisning til forslag fra Kommissionen, og

ud fra følgende betragtninger:

I Australien, Bulgarien, Canada, Schweiz, Kroatien, Tjekkiet, Ungarn, Israel, Marokko, New Zealand, Polen, Rumænien, Argentina, Chile, Slovakiet, Slovenien, Tyrkiet, Uruguay, USA og Sydafrika er der regler om officiel frøkontrol; disse regler foreskriver officiel markinspektion, der skal gennemføres i forbindelse med opformeringen;

ifølge de ovennævnte regler kan basisfrø, certificeret frø og certificeret frø af første generation principielt certificeres officielt og pakningerne lukkes officielt i overensstemmelse med OECD-reglerne for sortscertificering af frø, der er bestemt til international handel; endvidere foreskriver reglerne prøveudtagning og undersøgelse af frø i overensstemmelse med de af Det Internationale Frøkontrolforbund (ISTA) fastsatte metoder;

en undersøgelse af disse regler og deres anvendelse i de respektive tredjelande har vist, at de foreskrevne markinspektioner af afgrøder til formering af udsæd opfylder de relevante betingelser i de ovennævnte direktiver; betingelserne for frø, der er høstet og kontrolleret i disse lande, frembyder de samme garantier med hensyn til frøets karakteristika og ordningerne for undersøgelse af frøet, for identitetssikring og for mærkning og kontrol som de betingelser, der gælder for frø, der er høstet og kontrolleret i Fællesskabet;

beslutning 85/355/EØF (5), hvori der konstateres ligestilling af markinspektioner i de ovennævnte lande, og beslutning 85/356/EØF (6), hvori der konstateres ligestilling for frø produceret i de ovennævnte lande, er udløbet den 30. juni 1995; en ny beslutning er derfor nødvendig;

OECD-reglerne om sortsgodkendelse af frø, der er bestemt til international handel, som nærværende beslutning er baseret på, vil muligvis blive ændret i nær fremtid; under disse omstændigheder synes det hensigtsmæssigt at begrænse forlængelsen af ligestillingen ifølge denne beslutning til 18 måneder;

denne beslutning er ikke til hinder for en eventuel fornyelse af ligestillingen med hensyn til Cypern, hvor frøproduktion og markinspektioner ikke har fundet sted i henhold til beslutning 85/355/EØF og 85/356/EØF;

denne beslutning udelukker ikke, at Fællesskabets konstateringer tilbagekaldes, hvis det viser sig, at de betingelser, som ligger til grund for dem, ikke længere er opfyldt; i den forbindelse bør der indsamles yderligere praktiske oplysninger om frø produceret i de ovennævnte lande gennem dyrkning og kontrol af prøver af sådant frø som led i Fællesskabets sammenlignende undersøgelser;

visse bestemmelser i denne beslutning kan blive genstand for tekniske ændringer; for at forenkle proceduren bør ændringerne foretages efter proceduren med Den Stående Komité for Frø og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

Det konstateres herved, at markinspektioner af afgrøder til formering af udsæd af kategorierne »certificeret frø« og »certificeret frø af første generation«, der gennemføres i de lande og af de myndigheder, der er opført i del I i bilaget til denne beslutning og vedrører de deri opførte artsgrupper eller arter, opfylder betingelserne i del A i bilag I til direktiv 66/400/EØF og i bilag I til direktiv 66/401/EØF, 66/402/EØF og 69/208/EØF, hvis betingelserne i del II, afsnit A, i bilaget til denne beslutning er opfyldt.

Artikel 2

Det konstateres også, at hvis betingelserne i del II, afsnit B, i bilaget til denne beslutning er opfyldt, er frø af kategorierne »basisfrø«, »certificeret frø« og »certificeret frø af første generation«, som er høstet i de lande, der er opført i del I i bilaget, og officielt kontrolleret af de respektive myndigheder, der er opført i samme del i bilaget, og som tilhører de deri anførte artsgrupper eller arter, ligestillet med frø af de tilsvarende kategorier, der er høstet i Fællesskabet og opfylder betingelserne i direktiv 66/400/EØF, 66/401/EØF, 66/402/EØF og 69/208/EØF.

Artikel 3

1. Frø, der ikke er officielt certificeret af en myndighed i producentlandet, er også ligestillet efter artikel 2, forudsat:

- at frøet er høstet i Fællesskabet og har været underkastet den foreskrevne markinspektion, og

- at frøet er blevet officielt certificeret af en myndighed, som i bilaget er anført for den pågældende art, og som hører ind under det land, hvor frøet af den foregående generation, som skal være produceret enten i Fællesskabet eller i det pågældende land, blev officielt certificeret.

2. Uanset stk. 1, første led, kan der efter proceduren i artikel 21 i direktiv 66/400/EØF, 66/401/EØF og 66/402/EØF og i artikel 20 i direktiv 69/208/EØF indrømmes ligestilling for frø, som er høstet i bestemte tredjelande, hvis disse lande i henhold til denne beslutning er ligestillet med hensyn til markinspektioner i tredjelande, og frøet i de pågældende lande har været underkastet den foreskrevne markinspektion.

Artikel 4

Hvis der i Fællesskabet foretages ommærkning og genlukning efter OECD-reglerne, finder bestemmelserne i direktiv 66/400/EØF, 66/401/EØF, 66/402/EØF og 69/208/EØF om genlukning af pakninger med frø produceret i Fællesskabet tilsvarende anvendelse, uden at dette berører de herfor gældende OECD-regler. Der må ikke anvendes EF-etiketter til dette formål.

Betingelserne for at tillade undtagelser fra forbuddet i stk. 1 fastsættes i givet fald efter proceduren i artikel 21 i direktiv 66/400/EØF, 66/401/EØF og 66/402/EØF og i artikel 20 i direktiv 69/208/EØF.

Artikel 5

De tekniske og administrative ændringer af bilaget bortset fra ændringer, der vedrører kolonne 1 i skemaet i del I i bilaget, vedtages efter proceduren i artikel 21 i direktiv 66/400/EØF, 66/401/EØF og 66/402/EØF og i artikel 20 i direktiv 69/208/EØF.

Artikel 6

Denne beslutning anvendes fra den 1. juli 1995 til den 31. december 1996.

Artikel 7

Denne beslutning er rettet til medlemsstaterne.

Udfærdiget i Bruxelles, den 29. november 1995.

På Rådets vegne

L. ATIENZA SERNA

Formand

(1) EFT nr. 125 af 11. 7. 1966, s. 2290/66. Direktivet er senest ændret ved tiltrædelsesakten af 1994.

(2) EFT nr. 125 af 11. 7. 1966, s. 2298/66. Direktivet er senest ændret ved tiltrædelsesakten af 1994.

(3) EFT nr. 125 af 11. 7. 1966, s. 2309/66. Direktivet er senest ændret ved Kommissionens direktiv 95/6/EF (EFT nr. L 67 af 25. 3. 1995, s. 30).

(4) EFT nr. L 169 af 10. 7. 1969, s. 3. Direktivet er senest ændret ved tiltrædelsesakten af 1994.

(5) EFT nr. L 195 af 26. 7. 1985, s. 1. Beslutningen er senest ændret ved beslutning 95/20/EF (EFT nr. L 28 af 7. 2. 1995, s. 11).

(6) EFT nr. L 195 af 26. 7. 1985, s. 20. Beslutningen er senest ændret ved beslutning 95/20/EF (EFT nr. L 28 af 7. 2. 1995, s. 11).

BILAG

DEL I

Lande, myndigheder og arter

>TABELPOSITION>

DEL II

A. Betingelser for markinspektioner af afgrøder til formering af udsæd i tredjelande

1. Markinspektionerne skal gennemføres i henhold til de nationale regler for anvendelse af OECD-reglerne for sortscertificering af frø, der er bestemt til international handel, dvs. følgende frø:

- frø af sukkerroer og foderroer, for så vidt angår frø af Beta vulgaris omhandlet i direktiv 66/400/EØF

- frø af foderplanter og olieplanter, for så vidt angår frø af arter omhandlet i direktiv 66/401/EØF og 69/208/EØF

- sædekorn, for så vidt angår frø af arter omhandlet i direktiv 66/402/EØF, bortset fra Zea mays og Sorghum spp.

- sædekorn af majs og sorghum, for så vidt angår frø af Zea mays og Sorghum spp. omhandlet i direktiv 66/402/EØF.

Markinspektionerne skal gennemføres af de myndigheder i producentlandet, der er anført i kolonne 2 i skemaet i del I i dette bilag, eller, under disse myndigheders ansvar, af privatretlige eller offentligretlige juridiske personer i dette land, forudsat at disse juridiske personer ikke har nogen personlig interesse i udfaldet af inspektionen.

2. Høstet frø skal pakkes i officielt lukkede pakninger forsynet med en særlig etiket som fastsat af OECD for frø, som ikke er endeligt certificeret; etiketten skal være påført følgende supplerende oplysninger:

- basisfrøets referencenummer

- navnet på den medlemsstat, der har certificeret basisfrøet.

3. Høstet frø skal være ledsaget af en officiel attest med følgende angivelser:

- det dyrkede areal

- mængden af frø

- attestering af, at kravene til den kultur, frøet stammer fra, er opfyldt.

4. For så vidt angår Sydafrika, finder betingelserne i punkt 1, fjerde led, ikke anvendelse. I dette tilfælde skal markinspektionerne gennemføres i henhold til de nationale regler.

B. Betingelser for frø produceret i tredjelande

1. Basisfrø, certificeret frø og certificeret frø af første generation skal være officielt certificeret og pakningerne officielt lukket og mærket i henhold til OECD-reglerne for sortscertificering af frø, der er bestemt til international handel, og frøpartierne skal være ledsaget af de certifikater, der kræves i henhold til disse OECD-regler, som følger:

- frø af sukkerroer og foderroer, for så vidt angår frø af Beta vulgaris omhandlet i direktiv 66/400/EØF

- frø af foderplanter og olieplanter, for så vidt angår frø af arter omhandlet i direktiv 66/401/EØF og 69/208/EØF

- sædekorn, for så vidt angår frø af arter omhandlet i direktiv 66/402/EØF, bortset fra Zea mays og Sorghum spp.

- sædekorn af majs og sorghum, for så vidt angår frø af Zea mays og Sorghum spp. omhandlet i direktiv 66/402/EØF.

Desuden skal frøet være i overensstemmelse med fællesskabsreglerne ud over dem, der vedrører sortsægthed og sortsrenhed.

2. Markinspektionerne og undersøgelsen af de betingelser, som frøet skal opfylde, skal gennemføres af de myndigheder i producentlandet, der er anført i kolonne 2 i skemaet i del I i bilaget, eller, under disse myndigheders ansvar, af privatretlige eller offentligretlige juridiske personer i dette land, forudsat at disse juridiske personer ikke har nogen personlig interesse i udfaldet af inspektionen eller undersøgelsen.

3. De betingelser, som frø skal opfylde i henhold til punkt 1, andet afsnit, er fastsat i:

- direktiv 66/400/EØF, bilag I, del B

- direktiv 66/401/EØF, bilag II

- direktiv 66/402/EØF, bilag II

- direktiv 69/208/EØF, bilag II.

For at kontrollere, om ovennævnte betingelser overholdes, skal der officielt udtages prøver i henhold til ISTA-reglerne, og prøvernes vægt skal være i overensstemmelse med den vægt, der er foreskrevet for disse metoder, under hensyn til dem, der er angivet i:

- direktiv 66/400/EØF, bilag II, anden linje

- direktiv 66/401/EØF, bilag III, kolonne 3 og 4

- direktiv 66/402/EØF, bilag III, kolonne 3 og 4

- direktiv 69/208/EØF, bilag III, kolonne 3 og 4.

Kontrollen udføres officielt i overensstemmelse med de bestemmelser, der er fastsat i ISTA-reglerne.

4. Frøet skal opfylde følgende yderligere betingelser med hensyn til mærkning af pakningen:

4.1. Følgende officielle angivelser skal være anført:

- for certificeret frø: basisfrøets referencenummer og navnet på det land, hvor frøet er blevet officielt certificeret

- en erklæring om, at frøet opfylder fællesskabsreglerne ud over dem, der vedrører sortsægthed og sortsrenhed: »Frøet opfylder EF-reglerne og -standarderne«

- en erklæring om, at der er foretaget prøveudtagning og kontrol af frøet i overensstemmelse med gængse internationale metoder: »Prøveudtagning og analyse foretaget i henhold til ISTA-reglerne for orange eller grønne certifikater af . . . (ISTA-frøkontrolstationens navn eller initialer)«

- dato for den officielle lukning

- hvis frøpartier er blevet ommærket og genlukket i den i OECD-reglerne anførte betydning, en erklæring om, at dette har fundet sted med angivelse af den seneste dato for genlukning og de herfor ansvarlige myndigheder

- produktionsland

- opgivet netto- eller bruttovægt eller opgivet antal rene frø eller, for bederoefrøs vedkommende, antal frønøgler

- er der angivet en vægt og anvendelse af granulerede pesticider, pelleteringsmidler eller andre faste tilsætningsstoffer, oplysning om tilsætningsstoffets art og om det omtrentlige forhold mellem vægten af rent frø og den samlede vægt.

Disse oplysninger kan angives enten på OECD-etiketten eller på en anden officiel etiket, som desuden skal indeholde navnet på institutionen og landet. Eventuelle leverandøretiketter skal være udformet på en sådan måde, at de ikke kan forveksles med den supplerende, officielle etiket.

4.2. En officiel meddelelse, der er anbragt inden i pakningen, skal mindst indeholde oplysninger om partiets referencenummer, arten og sorten; endvidere skal det for bederoefrøs vedkommende oplyses, om det drejer sig om monogermt frø eller præcisionsfrø.

Denne meddelelse er ikke nødvendig, hvis de oplysninger, der skal angives som minimum, er påtrykt pakningen, så de ikke kan slettes, eller der anvendes en etiket til påklæbning eller en etiket af et materiale, som ikke kan rives i stykker.

4.3. En eventuel kemisk behandling af frøet, og hvilket aktivt stof der er anvendt, skal angives på den officielle etiket eller på en særlig etiket samt uden på eller inden i emballagen.

4.4. Samtlige oplysninger, der kræves på de officielle etiketter, i de officielle meddelelser og på pakningerne skal affattes på mindst et af Fællesskabets officielle sprog.

5. Frøpartierne skal være ledsaget af et orange eller grønt ISTA-certifikat, der indeholder oplysninger vedrørende betingelserne i punkt 3.

6. For så vidt angår basisfrø af sorter, for hvilke vedligeholdelsesavlen udelukkende foregår i Fællesskabet, skal frø af de foregående generationer være produceret i Fællesskabet.

For så vidt angår basisfrø af andre sorter, skal frø af de foregående generationer under ansvar af de personer, der er ansvarlige for vedligeholdelsesavlen som nævnt i den fælles sortsliste over landbrugsplantearter eller, dersom den pågældende sort endnu ikke er optaget på denne liste, i den nationale sortsliste i godkendelsesmedlemsstaten, være produceret enten i Fællesskabet eller i et tredjeland, for hvilket der i henhold til beslutning 92/420/EØF (1) er indrømmet ligestilling af tredjelandes kontrol med vedligeholdelsesavl.

For så vidt angår basisfrø af hybridsorter, kan frø af den foregående generation under ansvar af ovennævnte personer også være produceret i et tredjeland, hvor sortskomponenterne vedligeholdes.

7. For så vidt angår certificeret frø af første generation, skal det basisfrø, hvorfra det stammer, være produceret og officielt kontrolleret og certificeret:

- i Fællesskabet, eller

- i et tredjeland, der er indrømmet ligestilling i henhold til denne beslutning, for så vidt angår produktion af basisfrø af den pågældende art, såfremt det er produceret på grundlag af frø produceret i overensstemmelse med punkt 6.

8. For så vidt angår USA, kan prøveudtagning, kontrol og udstedelse af frøkontrolcertifikater som undtagelse fra punkt 4.1, tredje led, og punkt 5 foretages af officielle statslaboratorier for frøkontrol i henhold til de af Association of Official Seed Analysis (AOSA) udstedte regler for inspektion af frøpartier. I så fald:

- skal der under punkt 4.1 afgives følgende erklæring: »prøveudtagning og kontrol foretaget i henhold til AOSA af . . .« (navn på det officielle statslaboratorium for frøkontrol eller dettes initialer), og

- det i punkt 5 krævede certificat skal være det certifikat for inspektion af frøpartier, som er udstedt af det officielle laboratorium for frøkontrol, der sorterer under statsagenturet for frøkontrol.

Specifikke tilfælde, hvor denne undtagelse ikke finder anvendelse, kan fastlægges efter proceduren i artikel 21 i direktiv 66/400/EØF, 66/401/EØF og 66/402/EØF og artikel 20 i direktiv 69/208/EØF.

9. For så vidt angår Sydafrika finder betingelsen i punkt 1, fjerde led, ikke anvendelse. I dette tilfælde skal frøet certificeres officielt og pakningerne lukkes i henhold til de nationale regler.

Den officielle etiket skal foruden oplysningerne i punkt 4.1 mindst indeholde følgende oplysninger:

- certificeringsinstitution og land

- partiets referencenummer

- hvis frøpartier er blevet ommærket og genlukket, en erklæring om, at dette har fundet sted, med angivelse af den seneste dato for genlukning og de herfor ansvarlige myndigheder

- art

- sort

- for så vidt angår hybrider:

- for frø af kategorien »basisfrø«: indavlet linje eller hybrid

- for frø af kategorien »certificeret frø«: hybridtype, og hvis basisfrøet ikke er blevet certificeret i Fællesskabet, en erklæring om, at basisfrøet er blevet officielt undersøgt

- produktionsland.

Etiketten skal være:

- hvid for basisfrø,

- blå for certificeret frø.

(1) EFT nr. L 231 af 13. 8. 1992, s. 22.